**Ministru kabineta noteikumu projekta "Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm""(turpmāk – projekts) izstrādāts ar mērķi noteikt kuģa manifesta datu apjomu un veikt redakcionālus labojumus, lai nodrošinātu atbilstību praksei un citiem normatīvajiem aktiem.  Projekts stāsies spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, proti, nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Jūrlietu pārvaldes un jūras drošības likuma 35. panta otrā daļa un 41.1 panta trešajā daļa un Latvijas Republikas valsts robežas likuma 22. panta astotā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar kuģu ienākšanu ostā un iziešanu no tās saistīto ostas formalitāšu kārtību nosaka Ministru kabineta 2012. gada 15. maija noteikumi Nr. 339 "Noteikumi par ostu formalitātēm"" (turpmāk – noteikumi par ostu formalitātēm).  Pamatojoties uz noteikumu par ostu formalitātēm 6. punktu, ostu formalitāšu ievērošanu kontrolē Nacionālo bruņoto spēku Jūras spēku Krasta apsardzes dienests (turpmāk – Krasta apsardzes dienests), Valsts robežsardze, Valsts ieņēmumu dienesta muitas iestāde (turpmāk – muitas iestāde), Pārtikas un veterinārais dienests, valsts akciju sabiedrība "Latvijas Jūras administrācija", Valsts vides dienests, Slimību profilakses un kontroles centrs un ostu pārvaldes.  Starptautiskā kravu loģistikas un ostu informācijas sistēma (turpmāk – SKLOIS) nodrošina kuģošanas informācijas centralizētu un elektronisku apmaiņu, kura nākotnē paredz pēc iespējas elektronizēt arī citus ar ostu formalitāšu kārtošanu saistītos procesus, piemēram, dažādu ziņošanas atbrīvojumu saņemšanas kārtību.  Šobrīd, ņemot vērā Krasta apsardzes dienesta un muitas iestādes ierosinājumus, izstrādāts projekts, kurš paredz izdarīt šādus pēc būtības grozījumus noteikumos par ostu formalitātēm:  1) noteikumu par ostu formalitātēm 2.3. apakšnodaļa paredz kuģu, kuri saskaņā ar citām formalitātēm neziņo par to ienākšanu vai iziešanu no ostas, obligātu pienākumu sniegt Krasta apsardzes dienestam par sevi minimālas ziņas, kuras var būt nepieciešamas cilvēku meklēšanas un glābšanas vajadzībām. Pirms iepriekš minētā kārtības mazizmēra kuģiem nebija jāziņo par ienākšanu ostā vai iziešanu no ostas meklēšanas un glābšanas vajadzībām. Septiņu gadu laikā no normas pieņemšanas brīža Krasta apsardzes dienesta Jūras meklēšanas un glābšanas koordinācijas centrs (MRCC) praksē konstatēja, ka norma nav efektīva un ziņas netiek sniegtas. Bieži Eiropas Savienības atpūtas kuģi meklēšanas un glābšanas vajadzībām nepaziņo par kuģa ienākšanu Latvijas ostā un iziešanu no tās, jo Latvijas regulējums ir unikāls. Citās Eiropas Savienības valstīs šāda prasība netiek praktizēta. Ja mazizmēra kuģis, izejot no Latvijas ostas, paziņo par kuģa iziešanu no ostas, bet nepaziņo par to, ka ir ienācis citā Eiropas Savienības ostā, jo tur nav prasība paziņot meklēšanas un glābšanas vajadzībām, normai zūd jēga, jo nav kontroles, vai mazizmēra kuģa reiss ir droši noslēdzies. Jūrniecības normatīvie akti nosaka kārtību, kādā tiek nosūtīts un saņemts trauksmes signāls no kuģiem, kuriem nepieciešama palīdzība. Izveidotā trauksmes signālu sistēma ir pietiekoši efektīva un fakts, ka atpūtas kuģis ir paziņojis par iziešanu no ostas, būtiski neuzlabo meklēšanu un glābšanu jūrā, jo ir citi informācijas avoti par to, ka kuģim nepieciešama palīdzība.  Ņemot vērā iepriekš minēto un Krasta apsardzes dienesta ierosinājumu, ar projekta 5. punktu tiek plānots aizstāt obligāto paziņošanas prasību ar tiesībām atvieglotā veidā, izmantojot SKLOIS (primāri un ērtībai – mobilo lietotni), informatīvos nolūkos paziņot par kuģa ienākšanu ostā vai iziešanu no tās;    2) pēc muitas iestādes iniciatīvas:    a) saskaņā ar 1965. gada Konvenciju par starptautiskās jūras satiksmes atvieglošanu (turpmāk – *FAL* konvencija) noteikumos par ostu formalitātēm tiek precizēta 7. nodaļa par kuģa manifesta saturu, kā arī 9. nodaļa attiecībā uz iesnieguma preču iekraušanas/izkraušanas atļaujas saņemšanai saturu.  Noteikumu par ostu formalitātēm 7. nodaļā tiek noteikts iesniedzamā kuģa manifesta saturs. Šobrīd noteikumos par ostu formalitātēm 7. nodaļā ir noteikts, ka pirms kuģa ienākšanas ostā un pirms kuģa atiešanas no piestātnes tiek iesniegts kuģa manifests. Saskaņā ar Komisijas 2015. gada 24. novembra Īstenošanas regulas (ES) Nr. 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, 206. panta 2. punktu muitas dienesti var piekrist, ka tirdzniecības, ostas vai pārvadājumu informācijas sistēmas tiek izmantotas muitas preču manifesta apstiprināšanas un reģistrācijas pieprasījuma iesniegšanai un tā uzrādīšanai kompetentajā muitas iestādē, ja šādās sistēmās ir pieejama visa šādam manifestam nepieciešamā informācija.  Šobrīd normatīvajos aktos, t.sk. *FAL* konvencijā, nav noteikts kuģa manifesta saturs. Nosakot kuģa manifesta saturu, tika ņemts vērā  *FAL* konvencijā noteiktais standarts kravas deklarācijai, kas sniedz valsts iestādēm vajadzīgās ziņas par kravu, kuģim gan ieejot ostā, gan izejot no ostas, un muitas speciālās prasības muitas kontroles nodrošināšanai.  Latvijas ostās pārsvarā ienāk kravas, kas tiek pārvadātas starp Eiropas Savienības dalībvalstu ostām un to pārvietošanai pa jūru netiek noformētas muitas deklarācijas (preču pārvietošana notiek ar kuģa manifestu), netiek iesniegta ievešanas kopsavilkuma deklarācija (iesniedz pirmajā ievešanas muitas iestādē konkrētā termiņā pirms preču ievešanas Savienības muitas teritorijā) riska izvērtēšanai drošuma un drošības nolūkos. Lai pastiprinātu to preču kontroli, kuras sākotnēji tiek izvestas no trešās valsts, muitas iestādei ir nepieciešama informācija par kravas nosūtītāju, saņēmēju, preču sākotnējo izvešanas valsti un beidzamo galamērķa valsti, preču muitas statusa apliecinājums, lai  veiktu operatīvu riska analīzi un nodrošinātu muitas kontroles pasākumus pamatojoties uz minētās riska analīzes rezultātiem.  Saskaņā ar *FAL* konvencijas pielikuma 1. nodaļu “Definīcijas un vispārīgie noteikumi” manifests ir dokuments, kurā apkopoti dati no konosamenta vai citiem pārvadājuma dokumentiem, kas izdoti preču pārvadāšanai ar kuģi. Tādējādi, iesniedzot kuģa manifestu SKLOIS pirms kuģa ienākšanas ostā vai iziešanas no ostas, kuģa manifestā ir jābūt norādītai visai kravai, tajā skaitā arī kravai (konteineriem), kura netiks izkrauta Latvijas ostā.  Muitas iestādei pirms preču izkraušanas no kuģa iesniedz ziņas gan par precēm, gan par tukšajiem konteineriem, kas tiks izkrauti no kuģa. Tukšie konteineri ir pakļauti muitas kontrolei tieši tāpat kā pārvietojamā krava, un informācija par konteineru atrašanos ostā minimizē riskus tos izmantot nelegālu, bīstamu preču pārvietošanai vai uzglabāšanai.  Skaidri noteikts kuģa manifesta saturs ļaus muitas iestādēm produktīvi veikt riska analīzi un kontroles pasākumus, kā arī ievērot Latvijas Ostu, tranzīta un loģistikas padomes 2015. gada 15. aprīļa sēdē apstiprinātajā Latvijas ostu attīstības programmā 2014.–2020. gadam noteikto par Latvijā pārkrauto konteineru kravu apjomu palielināšanas prioritāti, un novērst kravas aģentiem sarežģīti izpildāmas un papildus resursus prasošas darbības, par kurām informāciju var iegūt arī no citiem muitai iesniegtajiem dokumentiem, piemēram, eksporta deklarācijām.  Pašreiz noteikumu par ostu formalitātēm 9. nodaļā noteiktas prasības, ka pirms preču izkraušanas no kuģa vai iekraušanas kuģī šo preču īpašnieka pilnvarota persona elektroniski, izmantojot SKLOIS, muitas iestādei iesniedz iesniegumu atļaujas saņemšanai par preču izkraušanu vai iekraušanu, norādot noteikto informāciju. Lai nodrošinātu kvalitatīvu muitā iesniedzamo dokumentu saturu, tiek aktualizēta muitas iestādēm sniedzamā informācija par preču iekraušanu un izkraušanu;  b) noteikumos par ostu formalitātēm tiek papildināta 7. un 9. nodaļa ar informācijas sniegšanu attiecībā uz kuģiem, kas ir saņēmuši muitas iestādes atļauju izveidot regulāru kuģu satiksmi.  Pamatojoties uz Komisijas 2015. gada 28. jūlija Deleģētās regulas (ES) Nr. 2015/2446*, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem,* 120. pantu, lai atvieglotu muitas kontroli kuģu kompānijām, kuras veic Eiropas izcelsmes preču pārvadāšanu starp Eiropas Savienības ostām, muitas iestāde var izsniegt atļauju izveidot regulāru kuģu satiksmi. Atļauja izveidot regulāru kuģu satiksmi vienkāršo formalitātes kuģiem, kas kuģo starp Eiropas Savienības ostām un pārvadā brīvā apgrozībā esošas preces. Regulārās kuģu satiksmes kuģos atļauts pārvadāt arī trešo valstu preces, ja muitas uzraudzības nodrošināšanai tām piemēro Savienības ārējā tranzīta procedūru.  Kuģiem, kuri ir saņēmuši regulārās kuģu satiksmes atļauju, ir paredzēts samazināts deklarējamās informācijas apjoms vai, ja muitas iestādes rīcībā ir pietiekama informācija par kravu, tā var atbrīvot kuģi no 7. un 9. nodaļā minētās informācijas sniegšanas;    c) atvieglojot kuģošanas sabiedrībām Eiropas Savienības preču muitas statusa apliecinājuma iesniegšanu saskaņā ar Komisijas 2015. gada 28. jūlija Deleģētās regulas (ES) Nr. 2015/2446*, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem*, 128. pantu, līdz Savienības statusa apliecinājuma sistēmas (PoUS) ieviešanas datumam muitas dienesti jebkurai personai, kura veic uzņēmējdarbību Savienības muitas teritorijā un kura pieprasa atļauju apliecināt Savienības preču muitas statusu, izmantojot kuģošanas sabiedrības manifestu, atļauj izmantot minēto dokumentu bez prasības to uzrādīt kompetentajai muitas iestādei apstiprinājuma saņemšanai.  Šobrīd preču muitas statuss tiek pierādīts ar kuģošanas sabiedrības manifestu. Manifestam ir jābūt apstiprinātam no kompetentās muitas iestādes puses (nosūtītāja muitas iestāde) vai to ir izdevusi persona, kura ir saņēmusi atļauju apliecināt kuģošanas sabiedrības manifestu bez prasības to uzrādīt kompetentajai muitas iestādei apstiprinājuma saņemšanai. Lielākajai daļai Rīgas brīvostā ienākošo konteinerkravu, kuras pārvadā pa jūru un pārvieto starp Savienības ostām, preču muitas statuss ir apliecināts ar kuģošanas sabiedrības manifestu, ko izsniegusi attiecīgo atļauju saņēmusī persona.  Projekta 13. (108.3)punkts paredz, ka Savienības preču muitas statusa apliecinājumam var izmantot iesniegumu par preču izkraušanu, ja to iesniedz kuģošanas kompānija, kas saņēmusi attiecīgu muitas jomas normatīvajos aktos noteikto atļauju.  Saskaņā ar Komisijas 2015. gada 24. novembra Īstenošanas regulas (ES) Nr. 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu, 206. panta 2. punktu muitas dienesti var piekrist, ka tirdzniecības, ostas vai pārvadājumu informācijas sistēmas tiek izmantotas muitas preču manifesta apstiprināšanas un reģistrācijas pieprasījuma iesniegšanai un tā uzrādīšanai kompetentajā muitas iestādē, ja šādās sistēmās ir pieejama visa šādam manifestam nepieciešamā informācija.  Ja iesniegumā par preču izkraušanu, ko iesniegusi attiecīgo atļauju saņēmusī kuģošanas sabiedrība, ir pieejama visa manifestam nepieciešamā informācija, tad izkraušanas atļaujas saņemšana vienlaikus apliecinātu, ka muitas iestāde ir akceptējusi Savienības preču muitas statusu un tas papildus nebūtu pierādāms. Minētā norma atvieglotu un paātrinātu muitas formalitāšu kārtošanu, nodrošinātu administratīvā sloga samazināšanu kravu loģistikas un transporta jomā.  Vienlaikus ar projektu tiek precizēta noteikumos par ostu formalitātēm lietotā terminoloģija, proti, 1974. gada Starptautiskās konvencijas par cilvēka dzīvības aizsardzību uz jūras pielikuma XI-2 nodaļas 9. noteikuma 2.1. punkts paredz, ka valsts, kuras ostā kuģis plāno ienākt, var prasīt šim kuģim iesniegt noteiktu ar aizsardzību saistītu informāciju. Eiropas Savienības valstīm minētais punkts ir obligāti saistošs saskaņā ar Eiropas Parlamenta un Padomes 2004. gada 31. marta Regulas (EK) Nr. 725/2004 *par kuģu un ostas iekārtu drošības pastiprināšanu* 6. pantu. Eiropas Parlamenta un Padomes 2010. gada 20. oktobra Direktīvas 2010/65/ES *par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK*, pielikuma papildinājumā ir ietverta attiecīgās informācijas ziņošanas veidlapa “Aizsardzības informācijas veidlapa visiem kuģiem, kas aizpildāma pirms ienākšanas ES dalībvalsts ostā”. Šīs veidlapas angliskais (citās valstīs atpazīstamais) nosaukums ir *"Ship Pre-Arrival Security Information"*, kas latviski būtu tulkojams nevis kā *"Aizsardzības informācijas deklarācija"*, bet gan kā *"Kuģa pirmsienākšanas aizsardzības informācija"*. Neprecīzais tulkojums praksē ir radījis pārpratumus, piemēram, *"Aizsardzības informācijas deklarācijas"* sajaukšanu ar *"Aizsardzības deklarāciju"*, kas ir regulēta Ministru kabineta 2015. gada 22. decembra noteikumu Nr. 746 "Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību" 5. nodaļā. Līdz ar to ar termina precizējumu noteikumos par ostu formalitātēm tiek ieviesta terminoloģiskā konsekvence.  Savukārt ar projekta 12. punktu tiek noteikta šo noteikumu 89. punkta piemērošanas kārtība, proti, ņemot vērā šī brīža ierobežoto Pārtikas un veterinārā dienesta personālresursu un sevišķu kontroles kārtību, noteikumu par ostu formalitātēm 89. punktā noteiktā atzīme par atļaujas došanu kuģim atiet no piestātnes, lai izietu no ostas, ja uz kuģa ir veterinārajai, fitosanitārajai, pārtikas nekaitīguma, nepārtikas preču drošuma, kvalitātes vai klasifikācijas kontrolei pakļauta krava, Starptautiskajā kravu loģistikas un ostu informācijas sistēmā (SKLOIS) tiek nodrošināta automātiski līdz atsevišķam Pārtikas un veterinārā dienesta valsts akciju sabiedrībai "Latvijas Jūras administrācija" iesniegtam paziņojumam par šo noteikumu 89. punktā Pārtikas un veterinārajam dienestam noteiktās kontroles atjaunošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Nacionālie bruņotie spēki, Valsts robežsardze, Valsts ieņēmumu dienests, Pārtikas un veterinārais dienests, ostu pārvaldes un valsts akciju sabiedrība "Latvijas Jūras administrācija". |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz kuģu īpašniekiem vai citām juridiskām vai fiziskām personām (piemēram, pārvaldnieks vai berbouta fraktētājs), kuras no kuģa īpašnieka ir pārņēmušas ar kuģa ekspluatāciju saistītos pienākumus un atbildību, kā arī uz kuģa esošo preču īpašniekiem, valdītājiem vai to pilnvarotajām personām. |
| 2. | Tiesiskā regulējuma ietekme uz tautsaimniecību un administratīvo slogu | Projekts neietekmē tautsaimniecību un nerada papildu administratīvo slogu sabiedrības mērķgrupām, jo jūras kravas pārvadājumos iesaistītajām pusēm kuģa manifesta un iesnieguma preču iekraušanas/izkraušanas atļaujas saņemšanai iesniegšana jau ir noteikta noteikumos par ostas formalitātēm un iesniedzamo datu kopums izriet no kontrolējošo institūciju jomas normatīvajiem aktiem.  Nosakot iesniedzamā kuģa manifesta saturu, tiks nodrošināta nepārprotama un vienveidīga muitošanas kārtība, efektīva muitas uzraudzība, kas uzlabos un atvieglos informācijas apmaiņu ar muitas iestādi un samazinās dokumentu noformēšanai nepieciešamo laiku. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Projekta īstenošanas izmaksas tiks segtas Satiksmes ministrijas budžeta programmas 05.00.00 “Starptautiskās kravu loģistikas un ostu informācijas sistēmas uzturēšana” finansējuma ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Projektā minēto starptautisko un Eiropas Savienības tiesību aktu saistības Latvija jau ir uzņēmusies un pilda. Ar projektu jaunas saistības uzņemtas netiek, kā arī nenotiek atkāpšanās no esošajām saistībām. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2019. gada 18. februārī Satiksmes ministrija adresēja vēstuli sabiedrības mērķgrupām, kurā aicināja izteikties par nepieciešamajiem grozījumiem noteikumos par ostu formalitātēm.  Pēc saņemto viedokļu apkopošanas un citu iesaistīto pušu redzējuma uzklausīšanas un izvērtēšanas tika sagatavots projekts, kurš 2020. gada maijā tika publicēts Satiksmes ministrijas tīmekļa vietnē, sadaļā "Sabiedrības līdzdalība" (<https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>). |
| 3. | Sabiedrības līdzdalības rezultāti | Atbildot uz 2019. gada 18. februāra Satiksmes ministrijas vēstuli sabiedrības mērķgrupām, 2019. gada 8. aprīlī Latvijas kuģu brokeru un aģentu nacionālā asociācija (NALSA) sniedza priekšlikumu, kura būtība ir izslēgt kuģu aģentu atbildību par pilnvarotāja sniegtās informācijas (deklarāciju) pareizību.  Priekšlikums netika ņemts vērā, jo par nepatiesas informācijas iesniegšanu atbildīgā persona un tās vaina ir nosakāmā katras konkrētas administratīvās pārkāpuma lietas izskatīšanas gadījumā, vērtējot visus lietas apstākļus, tostarp kuģa aģenta pilnvarojuma apjomu, kura ietvaros viņš darbojās. Arī Jūras kodeksa 112. panta ceturtā daļa norāda uz pilnvaru apjoma vērtēšanas nepieciešamību. Esošais tiesiskais regulējums neparedz apgalvojumu par kuģa aģenta vainu katrā no pārkāpumu gadījumiem un nav pamats arī absolūtai vainas izslēgšanai. Piemēram, Eiropas Parlamenta un Padomes 2019. gada 20. jūnija Regulas (ES) Nr. 2019/1239, ar ko izveido Eiropas Jūras vienloga sistēmas vidi un ar ko atceļ Direktīvu 2010/65/ES (būs piemērojama no 2025. gada 15. augusta) 9. pants paredz tieši deklarētāja atbildību. Savukārt deklarētājs ir arī fiziska vai juridiska persona, kas ir pienācīgi pilnvarota rīkoties personas, kam ir saistoši ziņošanas pienākumi, vārdā (minētās regulas 2. panta 11. punkts).  Par 2020. gada maijā Satiksmes ministrijas tīmekļa vietnes sadaļā "Sabiedrības līdzdalība" publicēto projektu iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Nacionālie bruņotie spēki, Valsts ieņēmumu dienests, Pārtikas un veterinārais dienests, valsts akciju sabiedrība "Latvijas Jūras administrācija" un ostu pārvaldes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra

vietā -

valsts sekretāra vietniece L. Austrupe